Кентауда қайта өңдеу зауыты іске қосылды
"Кентауда қайта өңдеу зауыты іске қосылды" | "https://abai.kz/post/47373"
TITLE: Кентауда қайта өңдеу зауыты іске қосылды
URL: https://abai.kz/post/47373
META: "Кентауда қайта өңдеу зауыты іске қосылды" | "https://abai.kz/post/47373"
DATE: 12.12.2016
AUTHOR(s): Абай-Ақпарат
TOTAL WORDS: 115
TEXT: Қазақстан Республикасы Тәуелсіздігінің 25 жылдығына орай Кентау қаласында пластикалық қалдықтарды қайта өңдейтін жаңа кәсіпорын іске қосылды. Жаңадан ашылған «Статус Эверест» ЖШС-нің салтанатты шарасына ҚР Инвестиция және даму министрлігі, көлік комитеті төрағасының орынбасары Қайриден Нүркенов, қала әкімі Әбдібақыт Мақұлбаев пен зиялы қауым өкілдері қатысты. 2014 жылы Кентау қаласындағы индустриалды аймақта құрылысы басталған өндірістік кәсіпорынның сметалық жобасы 100 млн. теңгені құрайды. Аталған зауыт пластикалық қатты қалдықтарды қайта өңдеп, кәдеге жарату үшін екінші реттік шикізаттық өнім дайындайды. Дайын шикізатты Қазақстан мен Ресей Федерациясының Челябинск, Екатеринбург, Мәскеу, Самара қалаларына экспорттау жоспарланып отыр. Қазіргі таңда аталған кәсіпорында 25 адам жұмыс істейді. Сағатына 300-500 келі көлемінде пластикалық қатты қалдықтарды өңдеуге қауқарлы зауытта 1 айда 80-100 тонна қалдықтарды өңдеуді жоспарлап отыр. Abai.kz
